Diari Oficial de la Generalitat Valenciana


Sumari del DOGV 3777, del 22-06-2000 (2000/4332)

ORDRE de 22 de maig de 2000, de la Conselleria d'Economia i Hisenda, per la qual acorda l'afectació al domini públic de la Generalitat Valenciana, per a ser usat com a centre de rehabilitació i integració de malalts mentals, el dret de propietat que es té sobre l'immoble de 2.236,10 m² de superfície situat en la unitat d'actuació 10-I, Ciutat Jardí d'Alacant.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3777

Data del DOGV
:   22-06-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/4332


Data del document
:   22-05-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Alacant
    * propietat immobiliària
    * cultura regional

ORDRE de 22 de maig de 2000, de la Conselleria d'Economia i Hisenda, per la qual acorda l'afectació al domini públic de la Generalitat Valenciana, per a ser usat com a centre de rehabilitació i integració de malalts mentals, el dret de propietat que es té sobre l'immoble de 2.236,10 m² de superfície situat en la unitat d'actuació 10-I, Ciutat Jardí d'Alacant. [2000/X4332]
  
Mitjançant escriptura pública de cessió gratuïta i acceptació atorgada davant el notari de València senyor Fernando Corbí Coloma, el dia 11 de maig de 2000, la Generalitat Valenciana va adquirir el dret de propietat sobre l'immoble de 2.236,10 m² de superfície situat en la unitat d'actuació 10-I, Ciutat Jardí d'Alacant, que consta en l'Inventari General de Béns i Drets de la Generalitat Valenciana amb el codi A02/03/014/0207 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Benestar Social ha sol·licitat l'afectació de l'immoble assenyalat, per a ser destinat a centre de rehabilitació i integració social de malalts mentals.
  
Per això, i d'acord amb el que disposen els articles 61 i 63 del text legal esmentat
  
ORDENE
  
Primer
  
Afectar al domini públic de la Generalitat Valenciana, per a ser usat com a centre de rehabilitació i integració de malalts mentals, el dret de propietat que es té sobre l'immoble situat en la unitat d'actuació 10-I, Ciutat Jardí d'Alacant, de 2.236,10 m² de superfície, que consta en l'Inventari General de Béns i Drets de la Generalitat Valenciana amb el codi A02/03/014/0207, i confronta: nord, línia trencada composta per dos segments, un de 24 metres 50 centímetres de façana a carrer en projecte perpendicular a l'avinguda de Novelda i un altre de cinc metres de xamfrà entre l'anterior i el carrer en projecte, primera paral·lela a l'avinguda de Novelda i un altre de cinc metres de xamfrà entre l'anterior i el carrer de l'Economista Germán Bernácer; sud, línia trencada composta per tres segments de 26 metres 50 centímetres, 11 metres i 15 metres 50 centímetres, tots ells de façana al carrer de l'Economista Germán Bernácer; est, línia trencada composta per dos segments, un de 44 metres 50 centímetres a carrer en projecte, primera paral·lela a l'avinguda de Novelda i un altre de cinc metres de xamfrà entre l'anterior i el carrer de l'Economista Germán Bernácer; i oest, línia poligonal composta per tres segments perpendiculars entre si de 26 metres, 28 metres 50 centímetres i 21 metres 50 centímetres de longitud, respectivament.
  
Segon
  
L'immoble esmentat queda integrat en el domini públic de la Generalitat Valenciana i correspon a la Conselleria de Benestar Social l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Benestar Social designe un representant perquè concórrega amb el representant nomenat per la Direcció General de Patrimoni, per a formalitzar la corresponent acta d'afectació.
  
València, 22 de maig de 2000
  
El conseller d'Economia i Hisenda,
  
VICENTE RAMBLA MOMPLET